Events - Effektiewe Mediakommunikasie
Begin: 02/07/2021, 09:00
Einde: 06/08/2021, 11:00
Wat is die fokus van hierdie kursus?
Hierdie aanlyn kortkursus, aangebied deur die Taalsentrum se Kommunikasielab, sal jou blootstel aan die jongste tegnieke om doeltreffend en met selfvertroue vir verskillende sosialemediaplatforms te skryf.
In hierdie kursus kyk ons na:
skryfwerk vir die media, koerantpublikasies en radioberigte
skryfwerk vir sosiale media – Twitter, Facebook, Reddit en Instagram
die skryf van persverklarings en promosiemateriaal
gesprekke oor etiek in joernalistiek
die skryf van blogs en interne publikasies
die basiese beginsels van redigering en hulpbronne daarvoor
Na afloop van die kursus sal jy:
opnuut die belang daarvan besef om jou storie effektief oor te dra, met taalgebruik wat terselfdertyd boeiend en verstaanbaar is
jou eie praktiese skryfstyl ontwikkel, gebaseer op suksesvolle en effektiewe kommunikasiestrategieë en tegnieke
'n oorsig hê oor etiese kwessies, en die belang besef van sowel die nagaan van feite as opsommings en akkuraatheid
Barbara Hathorn is 'n ervare taalpraktisyn met 'n agtergrond in joernalistiek, onderwys, redigering en linguistiek. Sy is ook 'n volle lid van die Professional Editors' Guild (PEG) in Suid-Afrika. Met haar sagte aanslag is Barbara die ideale aanbieder om kursusgangers te help om 'n goeie besigheidskryfstyl en -gewoontes te ontwikkel.
As jy persverklarings, promosiemateriaal, publikasies en blogs skep, is hierdie kursus die antwoord vir jou!
Hierdie is nie 'n intreevlakkursus nie en naskoolse opleiding in joernalistiek of werksondervinding in hierdie veld word sterk aanbeveel.
Waar en wanneer vind hierdie kursus plaas?
Ons hibriede kursusse kombineer regstreekse aanlyn sessies, wat deur die aanbieder gefasiliteer word, met aanlyn leer wat jy op eie stoom doen.
Hierdie aanlyn kursus open voordat die eerste regstreekse aanlyn sessie plaasvind en sluit lank nà die laaste regstreekse aanlyn sessie. Dit gee jou genoeg tyd om jou SUNOnline teenwoordigheid te aktiveer voordat die eerste regstreekse aanlyn sessie plaasvind en om aktiwiteite en take voor die kursus se sluitingsdatum te voltooi.
Kursus 1: 11 Junie tot 27 Augustus 2, 9, 16, 23 en 30 Julie, en 6 Augustus 11 Junie
Tydens die kursus, sal jy jou tyd as volg spandeer:
2 ure per week op 'n regstreekse aanlyn sessie
±5 ure per week op leeswerk, of om take of vasvra-take, aktiwiteite en opdragte op eie stoom te voltooi
Die kortkursusfooi is R4 240 per deelnemer, wat kursusmateriaal, assessering, regstreekse aanlyn sessies met die aanbieder en toegang tot die aanlyn platforms insluit.
Klik asseblief op hierdie skakel om in te skryf: http://bit.ly/2021_MEDIA_Infopage
Jy kan ook jou spesifieke kortkursus- en ontwikkelingsbehoeftes met ons bespreek. Doen gerus navraag oor beskikbare kortkursusse, datums en die moontlikheid van pasgemaakte kursusse.​